stanford-oval/wikipedia huggingface dataset:
ניקו

ערך זה עוסק בזמרת ושחקנית גרמנייה. אם התכוונתם לעיר ואתר מורשת עולמית ביפן, ראו .
| --- | --- |

 לידה:  16 באוקטובר 1938 קלן, גרמניה הנאצית 
 פטירה:  18 ביולי 1988 (בגיל 49) איביזה, ספרד 
 שם לידה:  Christa Päffgen 
 שם במה:  Nico 
 מקום קבורה:  ברלין 
 מוקד פעילות:  גרמניה 
 תקופת הפעילות:  1954–1988 (כ־34 שנים) 
 מקום לימודים:  מכון לי סטרסברג לתיאטרון ולקולנוע 
 סוגה:  רוק 
 סוג קול:  קונטרה אלט 
 שפה מועדפת:  גרמנית, ספרדית, צרפתית, אנגלית, איטלקית 
 כלי נגינה:  הרמוניום, טמבורין 
 חברת תקליטים:  ורב רקורדס, אלקטרה רקורדס, Beggars Banquet Records, איילנד רקורדס 
 בן או בת זוג:  בריאן ג'ונס (1965–1965) Lutz Ulbrich (?–ערך בלתי־ידוע) אלן דלון (1961–1961) Philippe Garrel (?–ערך בלתי־ידוע) 
 צאצאים:  Christian Aaron Boulogne 
 smironne.free.fr/NICO
 פרופיל ב-IMDb
 
קריסטה פּאפגן (גרמנית: Christa Päffgen;‏ 16 באוקטובר 1938 – 18 ביולי 1988) הייתה דוגמנית, זמרת ושחקנית גרמנייה, ידועה בשם הבמה ניקו.
דיסקוגרפיה

| שנה | שם האלבום |
| --- | --- |
1963: Strip-Tease (French Recording) UNRELEASED
1965: I'm Not Sayin'/The Last Mile (45 RPM Single)‎
1967: The Velvet Underground and Nico
1967: Chelsea Girl
1969: The Marble Index
1970: Desertshore
1973: The End
1974: June 1, 1974
1981: Drama of Exile
1982: Do or Die: Nico in Europe (tour diary)‎
1985: Nico Live in Pécs
1985: Camera Obscura
1986: Live Heroes
1986: Behind the Iron Curtain
1987: Nico in Tokyo
1988: Fata Morgana (Nico's Last Concert)‎
1989: Hanging Gardens
1994: Heroine
2002: Innocent & Vain
הערות שוליים

↑  Serge Mironneau, Nico Biography, באתר SMironne
| --- | --- |
בקרת זהויות :  PLWABN: 9810676086305606  BNE: XX1079100  BnF: cb13897954x (data)  GND: 119073285  ICCU: UBOV511069  ISNI: 0000 0001 2129 1239  LCCN: nr89011698  MusicBrainz: 37c61bf2-5fb1-47ae-9605-80025d956958  NDL: 00621212  NKC: xx0004442  NLG: 73277  NTA: 100039928  SUDOC: 067351956  VIAF: 39562817   WorldCat (עם VIAF): 39562817
ניקו אלבדי

ניקו אלבדי (בגרמנית: Nico Elvedi; נולד ב-30 בספטמבר 1996 בציריך שבשווייץ) הוא כדורגלן שווייצרי המשחק בעמדת הבלם בקבוצת בורוסיה מנשנגלדבך מהבונדסליגה ובנבחרת שווייץ.
קריירת מועדונים > פ.צ. ציריך

אלבדי גדל במחלקת הנוער של פ.צ. ציריך. ב-15 במאי 2014 ערך את הופעת הבכורה שלו במועדון, כששיחק 90 דקות בניצחון 0–1 על לוזאן במסגרת המחזור ה-35 בליגת העל השווייצרית. בעונתו הראשונה בקבוצה הבוגרת ערך 2 הופעות ליגה. ב-9 בנובמבר 2014 הבקיע אלבדי את שער הבכורה שלו במועדון, שער בדקה ה-14 בניצחון 0–1 על אראו במסגרת המחזור ה-15 בליגה. בעונתו השנייה במועדון ערך 16 הופעות ליגה והבקיע שער אחד.
קריירת מועדונים > בורוסיה מנשנגלדבך

בחודש יולי 2015 הצטרף אלבדי לבורוסיה מנשנגלדבך מהבונדסליגה. ב-7 בנובמבר ערך את הופעת הבכורה שלו במועדון, כשנכנס כמחליף בדקה ה-88 בתיקו 0-0 נגד אינגולשטאדט 04 במסגרת המחזור ה-12 בליגה. בעונתו הראשונה במועדון ערך 21 הופעות ליגה.
קריירה בינלאומית

אלבדי זומן לסגל נבחרת שווייץ ליורו 2016. ב-28 במאי 2016 ערך אלבדי את הופעת הבכורה שלו בנבחרת, כשנכנס כמחליף בדקה ה-83 במקומו של פיליפ סנדרוס בהפסד 1–2 לנבחרת בלגיה במסגרת משחק הכנה ליורו 2016.
נכלל בסגל נבחרת שווייץ למונדיאל 2018, ליורו 2020, למונדיאל 2022, וליורו 2024.
ניקנור צ'רנצוב

| --- | --- |

 לידה:  21 ביוני 1805 (יוליאני) לוח שנה לא מוגדר, ככל הנראה יוליאני Lukh, רוסיה 
 פטירה:  11 בינואר 1879 (יוליאני) לוח שנה לא מוגדר, ככל הנראה יוליאני סנקט פטרבורג, האימפריה הרוסית 
 מקום קבורה:  בית עלמין סמולנסקי 
 מקום לימודים:  האקדמיה הקיסרית לאמנויות 
 תחום יצירה:  ציור 
 פרסים והוקרה:  מדליית זהב גדולה של האקדמיה הקיסרית לאמנויות (1830) 
 
ניקנור צ'רנצוב (ברוסית: Никанор Чернецов;‏ 21 ביוני 1805 – 11 בינואר 1879) היה צייר נוף רוסי. אחיו הבכור גריגורי צ'רנצוב היה גם צייר.
ביוגרפיה

אביו ואחיו הגדול, היו ציירי אייקונים. בסיועו הכספי של פאבל סוויניין, הוא עבר לסנט פטרסבורג ב-1823. לאחר שקיבל מענק מהחברה האימפריאלית לעידוד האמנויות, הוא הצליח להירשם לאקדמיה הקיסרית לאמנויות ולמד אצל מקסים וורובייב עד 1827.
לאחר שסיים את לימודיו עם מדליית זהב קטנה, הוא נסע לאורך חוף הים השחור עם הרוזן פאבל קוטאיסוב, ולאחר מכן עבד כשרטט של אוגוסט דה מונפראן בקתדרלת סנט אייזק. משנת 1833 עד 1836, הוא היה בשירותו של מיכאיל וורונטסוב, המושל הכללי של נובורוסיה, שנסע ברחבי קרים, שירטט נופי טבע, חורבות ומנהגים אתניים. רבים מהסקיצות האלה הפכו מאוחר יותר לציורים. דרך וורונטסוב, הוא הפך לחבר טוב של אלכסנדר פושקין וקישט את משרדו בנוף של ערוץ דריאל.
לאחר 1838, הוא ליווה את אחיו, גריגורי ואנטון איבנוב-גולובוי לאורך הוולגה בסירה/סטודיו מאובזרת במיוחד, ועשה סקיצות רבות שהפכו מאוחר יותר לפנורמה שאורכה היה 700 מטר (2300 רגל). חלקים ממנה עדיין שמורים בספרייה הלאומית של רוסיה.
במהלך שנות ה-40 ביקרו האחים מספר פעמים באיטליה ובמזרח הים התיכון, אך ספר הליטוגרפיות שלהם, Palestine: Views Drawn from Life מאת נ' וג' צ'רנצוב בשנים 1842–1843 לא היה מוצלח במיוחד. גריגורי המשיך להשתמש בחומר שאסף, אבל ניקנור חזר לצייר נושאים על רוסיה.
כשגריגורי מת, ניקנור היה עני מכדי לקבור אותו. האקדמיה תרמה 200 רובל, ולאחר משא ומתן ארוך, הסכימה לקנות את התיקים והציורים הנותרים שלהם בתשלומים במשך מספר שנים, אך תהליך זה מעולם לא הושלם.
גלריה

נוף טיבליסי
עמק בקרים
הקולוסיאום, רומא
הערות שוליים

↑  The Library of Congress, Chernet︠s︡ov, Nikanor Grigorʹevich, 1805-1879 - LC Linked Data Service: Authorities and Vocabularies | Library of Congress, from LC Linked Data Service: Authorities and Vocabularies (Library of Congress), id.loc.gov
1 2  Claw.ru: Энциклопедия искусства old. Всё для учебы, работы и отдыха. Иллюстрированный справочник. Русские художники. Западные художники. Учебники., ickust.claw.ru
1 2  Kenneth, Nikanor Chernetsov, www.rusartnet.com (באנגלית בריטית)
| --- | --- |
בקרת זהויות :  NLI: 987007397908805171  PLWABN: 9810539061505606  GND: 137697155  ISNI: 0000 0001 1489 6803  LCCN: no00048770  RKD: 78366  RSL: 000082139  SUDOC: 112638244  ULAN: 500020534  VIAF: 31541078   WorldCat (עם VIAF): 31541078
נחל אבוב

| --- | --- |
אין תמונה חופשית
 מידע כללי
 שפך:  נחל גורר 
 מדינות באגן הניקוז:  ישראל 
  (למפת צפון הנגב מוגדלת) נחל אבוב(למפת צפון הנגב רגילה) נחל אבוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אבוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אבוב
 
נַחַל אַבּוּב הוא נחל אכזב מיובליו של נחל גורר ושמה של שמורת טבע ברכס זוהר שבדרום מדבר יהודה, כ-5 ק"מ מזרחית לערד.
שְׁמוּרַת נַחַל אַבּוּב משתרעת על שטח של 2,000 דונם לכל אורכו של הנחל. בתחום השמורה נובע מעיין עין אבוב שזכה לשמו בשל כך שמימיו נובעים מתוך צינור (אבוב) הנמצא בנקרה קארסטית. עוד שוכנים בשמורה מפל מים בגובה 20 מטרים ומצפה זוהר, הנקודה הגבוהה ביותר ברכס זוהר, שגובהה 626 מטרים מעל פני הים וממנה נוף לעבר דרום ים המלח וממלכת ירדן. בשמורה גדל הצמח הנדיר יחסית יחנוק המלחות. בנוסף צומחים במקום רותם המדבר, בלוטה גלונית, שלהבית קצרת-עלים ועוד.
ראש זוהר היא גבעה בגובה של 559 מטרים מעל פני הים וממנה תצפית לעבר ים המלח וירדן. זהו המקום ממנו יצאו בשנות ה-40 וה-50 של המאה ה-20 מסעות הפלמ"ח ותנועות הנוער למדבר יהודה. במקום שרידי מבנה בטון וגדר ששימשו כתחנת משטרה בריטית בתקופת המנדט הבריטי על ארץ ישראל, וכן לוח זיכרון לפנחס סלע שנרצח באזור בסוף שנת 1950 וגלעד לנופלים בדרכי המדבר.
סוורה האסל

| --- | --- |

 לידה:  30 ביולי 1876 כריסטיאניה, האיחוד השוודי-נורווגי 
 פטירה:  6 ביוני 1928 (בגיל 51) אוסלו, נורווגיה 
 תקופת הפעילות:  ? – 6 ביוני 1928 
 
סוורה הלגה האסל (בנורווגית: Sverre Helge Hassel ‏ 30 ביולי 1876 - 6 ביוני 1928) היה חוקר קטבים נורווגי ואחד מחמשת האנשים הראשונים שהגיעו אל הקוטב הדרומי במשלחת הקוטב הדרומי של רואלד אמונדסן, ב-14 בדצמבר 1911.
חייו

סוורה האסל נולד בכריסטיאניה, נורווגיה, וברגע שהגיע לגיל המתאים, יצא לים וקיבל תעודת חובל. בין 1898 ל-1902, השתתף האסל במסע של אוטו סוורדרופ, שניסה להקיף את גרינלנד.
האסל היה שוטר במחנה הצי בשנת 1904, לפני שנשכר כעוזר ברשויות המכס בקריסטיאנזנד. בשנת 1922 התמנה האסל למפקח מכס ומנהל משרד בגרימסטאד.
יחד עם הלמר האנסן, נבחר האסל כמומחה לנהיגת כלבי מזחלת במשלחת הקוטב הדרומי של רואלד אמונדסן, בשנים 1912-1910. ב-14 בדצמבר 1911, היה האסל, יחד עם אמונדסן, האנסן, אולאף ביאלאנד ואוסקר ויסטינג לאנשים הראשונים שהגיעו אל הקוטב הדרומי. על השתתפותו במשלחת, קיבל את מדליית הקוטב הדרומי (Sydpolsmedaljen), אות ההוקרה הנורווגי שקבע המלך הוקון השביעי ב-1912 כגמול למשתתפים במשלחתו של רואלד אמונדסן.
סוורה האסל מת ב-1928 במהלך ביקור אצל אמונדסן.
מורשתו

מאונט האסל: צוק נישא בקצה הצפון-מזרחי של מקשה ההרים בשיאו של קרחון אמונדסן, בהרי המלכה מוד, אנטארקטיקה.
מצר האסל: מצר ימי בין האי אמונד רינגנס לאי אלף רינגנס בצפון קנדה
כף סוורה: הקצה הצפוני של האי אמונד רינגנס, שאותו הקיף בשנת 1900.
לקריאה נוספת

רואלד אמונדסן כתב על המשלחת ב-Sydpolen, שיצא לאור בשני כרכים בשנים 1913-1912. הספר תורגם לאנגלית בידי א. ג. צ'אטר ויצא לאור בשם  The South Pole: An Account of the Norwegian Antarctic Expedition in the "Fram," 1910–1912
Rainer-K Langner, "Scott & Amundsen, Duel in the Ice", Haus Publication, London 2007, English translation T. Beech
isbn978-1-905791-08-8
מדליית הקוטב הדרומי
נחל אבטח

| --- | --- |
אין תמונה חופשית
 מידע כללי
 אורך:  18 קילומטרים
 יובלים:  נחל הודיה 
 שפך:  הים התיכון 
 מדינות באגן הניקוז:  ישראל 
  (למפת השפלה מוגדלת) נחל אבטח(למפת השפלה רגילה) נחל אבטח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אבטח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אבטחhe
 
נַחַל אֶבְטַח הוא נחל אכזב שראשיתו ליד המושב השיתופי בית שקמה, מזרחית לאשקלון. הנחל זורם צפונה, חוצה את המושבים ברכיה וניר ישראל, עובר מדרום לקיבוץ ניצנים וממשיך מערבה מתחת לכביש 4. הנחל נשפך לים התיכון מדרום לחוף ניצנים, בתחום שמורה ימית אבטח. הנחל מהווה את הגבול הטבעי הדרומי של חולות ניצנים.
אפיק נחל אבטח חולי ורדוד ועובר בתוך צמחייה עשירה ומגוונת של עצים, שיחים וקנה וסוף. הצמחייה סבוכה וקשה לחציה.
בחורף (לאחר מספר ימי גשם) קיימת זרימה באפיק אל הים. באפיק קיימת פעילות של בעלי חיים אופייניים לאזור. בקיץ שפך הנחל חסום, ומי הנחל נאגרים סמוך לחולות החוף ויוצרים שלולית גדולה שסביבה צמחיית מים.
| --- | --- |
בקרת זהויות :  NLI: 987007462670905171 
ערך זה הוא קצרמרבנושא ישראל ובנושא נהרות ונחלים. אתם מוזמנים לתרום לוויקיפדיה ו.
נחום גרנות

| --- | --- |

 לידה:  6 במאי 1929 תל-אביב, פלשתינה (א"י) 
 פטירה:  16 בפברואר 2024 (בגיל 94) 
 ענף מדעי:  הנדסת מים 
 מקום לימודים:  אימפריאל קולג'  הגימנסיה העברית "הרצליה" 
 מוסדות:  מרכז הבנייה הישראלי  הרשות הלאומית להסמכת מעבדות 
 מספר צאצאים:  3 
 
נחום גרנות (6 במאי 1929 – 16 בפברואר 2024) היה מהנדס מים ישראלי, מנכ"ל מרכז הבנייה הישראלי (1977–1979), מייסד ומנכ"ל הרשות הלאומית להסמכת מעבדות (1997–2000).
ביוגרפיה

גרנות נולד בתל אביב-יפו, בן למשה (מוריץ) וחיה גרינהוט ואח לאלעזר גרנות. אביו שהיה דיפלומט ובנקאי שימש בשנות ה-20 כשליח לגיוס כספים מטעם קרן קיימת לישראל בארצות הלבנט והחל משנות ה-30 כמנהל בבנק אנגלו-פלשתינה. גרנות הוא נכדו של ד"ר אלעזר הלוי גרינהוט - חוקר מדרשים ורב, מנהל בית היתומים האשכנזי בירושלים. אמו של גרנות, חיה, הייתה בת למשפחות בלומנפלד וב"ק, ואביה אברהם בלומנפלד, היה מראשוני השומרים בארץ ישראל.
גרנות גדל ברחובות ואת לימודיו התיכוניים עשה בבית הספר גימנסיה הרצליה שבתל אביב. עם תום לימודיו התיכוניים, יצא גרנות לאנגליה, שם השלים תואר בהנדסה באימפריאל קולג' שבלונדון. את שירותו הצבאי השלים בחיל האוויר בתקופת מלחמת העצמאות.
עם תום לימודיו, נטל גרנות חלק בהקמה של "חבל לכיש" ובמסגרת זאת סייע בתכנון פתרונות להובלת מים למושבי החבל. בין השנים 1960–1966 נשלח מטעם החברה הממשלתית דאז תה"ל לגאנה שבאפריקה, שם שימש מהנדס מים מומחה. בהמשך, שימש גרנות בין השנים 1967–1969 מומחה מטעם תה"ל בפרו, שבאמריקה הדרומית. כמו כן, לאחר שחרור ירושלים, שימש כמהנדס מומחה בצוות שיקום הרובע היהודי ובאותה תקופה שימש כיועץ מומחה לחברת שיכון עובדים בפרויקט ההקמה של היישוב רמת אפעל.
בתחילת שנות ה-70 התגוררה המשפחה במדריד בירת ספרד. בשנים 1977–1979 שימש כמנכ"ל מרכז הבנייה הישראלי. בשנת 1977 נתמנה על ידי ממשלת ישראל למנהל פרויקט שיקום שכונות ביהוד כשבמסגרת הפרויקט הושם דגש הן על השיקום הפיזי של תשתיות השכונה והן על שיפור המצב החברתי-תרבותי בשכונה. בהמשך שימש יועץ פרטי במשרד האנרגיה בתחום בידוד ואיטום מבנים.
בשנת 1997 נתבקש על ידי ממשלת ישראל להקים את הרשות הלאומית להסמכת מעבדות ובמסגרת זאת נטל חלק מרכזי בכל הליכי ההקמה של הרשות - כולל בהעברתו של "חוק הרשות הלאומית להסמכת מעבדות" התשנ"ז, 1997. גרנות סיים את תפקידו בשנת 2000 עת יצא לגמלאות.
ספריו

מדריך להסקה דירתית - משרד האנרגיה והתשתית - המינהל לשימור אנרגיה, 1979
מדריך לשימור אנרגיה במבני מגורים כתב ביחד עם ד"ר דן דבוסקין, 1989
משפחה

היה נשוי לנירה לבית ליבשיץ משנת 1954 ועד לפטירתה ב-2019. אב לשלושה: גדי, איש עסקים, רוני, מוזיקולוגית באוניברסיטה העברית בירושלים וגיל, עורך דין המתמחה במסחור פטנטים.
הערות שוליים

1 2  מרכז הבנייה הישראלי יסייע להיערכות חדש של הענף, מעריב, 30 באוגוסט 1978
↑  תה"ל יתכנן את המוביל של גאנה, מעריב, 20 במרץ 1964
↑  מדריך להסקה דירתית
↑  מדריך לשימור אנרגיה במבני מגורים עורכים ד'ר דן דבוסקין אינג'נר נחום גרנות 1989, באתר Booksefer
↑  פרסום נישואין, הצופה, 11 באוקטובר 1954
סוורדס

| --- | --- |
רחוב בעיר
רחוב בעיר
 מדינה:  אירלנד אירלנד
 פרובינציה:  לנסטר לנסטר
 מחוז:  מחוז פינגל
 ראש העיר:  קיראן דניסון
 שטח:  11.35 קמ"ר
 גובה:  3.0 מטרים
 אוכלוסייה:  ‏
  ‑ בעיר:  42,738 (2011)
  ‑ במטרופולין:  60,583
  ‑ צפיפות:  9,750 נפש לקמ"ר (2011)
 קואורדינטות:  53°27′35″N 6°13′05″W﻿ / ﻿53.4597°N 6.2181°W﻿ / 53.4597; -6.2181 
 אזור זמן:  UTC
 https://www.fingal.ie/visitor/locations/swords
  מפת מיקום  מפה מפורטת   (למפת אירלנד מוגדלת) דבלין קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי סוורדס(למפת אירלנד רגילה) דבלין קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי סוורדס  he tabBackground:;tabBorder:#aaa;defaultTab:0;
סוורדס (באירית: Sord Cholmcille, באנגלית: Swords) היא בירת מחוז פינגל שבמזרח אירלנד. העיר שוכנת כ-13 קילומטרים צפונית לדבלין, והיא נחשבת לפרבר שלה.
גאוגרפיה

על פי מפקד האוכלוסין של שנת 2011, התגוררו בסוורדס 42,738 תושבים. בתכנון העירוני, האוכלוסייה בעיר תגיע בשנת 2035 למאה אלף תושבים.
בתחומי העיר נמצאת טירת סוורדס, שנבנתה בסביבות שנת 1200 כאחוזתו של הארכיבישוף של דבלין.
בקצה הדרומי של העיר נמצא נמל התעופה של דבלין, נמל התעופה הגדול במדינה.
היסטוריה

פרק זה לוקה בחסר. אנא תרמו לוויקיפדיה ו.
ערים תאומות

לסוודרס הסכם ערים תאומות עם:
צרפת אוזויר-לה-פריירה (אנ'), איל-דה-פראנס, צרפת
נחום דב ברייאר

האדמו"ר
האדמו"ר מבויאן בעת עריכת טיש, סוכות ה'תשס"ט, 2009
רבי נַחוּם דֹּב ברייאר (נולד בז' בניסן תשי"ט, 15 באפריל 1959) הוא האדמו"ר הנוכחי מבויאן, חבר מועצת גדולי התורה של אגודת ישראל ונשיא קופת מעות ארץ ישראל.
ביוגרפיה

נולד בארצות הברית לרב  מנחם מנדל ברייאר ולמלכה בת האדמו"ר רבי מרדכי שלמה פרידמן מבויאן. נקרא על שם שני סביו רבי נחום מורגנשטרן (חותן סבו רבי יוסף ברייאר) ורבי מרדכי דוב ברייאר (אבי סבו ר' יוסף ברייאר). אביו היה חסיד בויאן, ובמקביל היה איש אקדמיה וניהל אורח חיים אורתודוקסי מודרני.
סבו הנהיג את חסידות בויאן מאיסט סייד שבמנהטן. בשנת תשל"א (1971), כשהיה רבי נחום דב כבן 12 נפטר סבו. שני בניו של האדמו"ר, ישראל שלום יוסף ויצחק, לא רצו למלא את מקומו משום שהכירו בגדלות אביהם ולא ראו את עצמם כמתאימים לכהן תחתיו, כך שהחסידות נותרה ללא אדמו"ר. גם מועמדותו של אחיו הגדול, ישראל אברהם, ירדה מעל הפרק[דרושה הבהרה]. המועמד הבא היה נחום הצעיר, אך מכיוון שבבויאן לא מקובל למנות ינוקא כרבי, המינוי התעכב עד להגיעו לגיל מבוגר יותר.
למד בישיבת זיכרון משה ברובע הברונקס. כנער עלה לישראל ולמד בישיבת החסידות בירושלים "מתיבתא תפארת ישראל".
בי"ב בסיוון ה'תש"ם (1980) נישא לשושנה בלומה רייזיל, בת משולם זושא השיל בנו של רבי אברהם יהושע השיל, האדמו"ר מקופיטשניץ. לאחר חתונתו נתבקש לכהן כאדמו"ר, אך סירב. למד לקרוא קוויטלאך אצל רבי יצחק פרידמן מבוהוש.
הוכתר לאדמו"ר בשבת חנוכה ה'תשמ"ה.
פעילותו כאדמו"ר

תחת הנהגתו הוקמו קהילות ומוסדות של החסידות בביתר עילית, בית שמש, מודיעין עילית, אלעד, קריית גת, מעלה עמוס ועמנואל בין חסידיו נמנים גם חסידי ענפים נוספים של בית רוז'ין (בעיקר טשורטקוב והוסיאטין) שבהם השושלת נפסקה, וכן דתיים לאומיים.
כן יש לחסידות קהילות ומוסדות במנהטן, בורו פארק, מונסי, ויליאמסבורג, לוס אנג'לס, לונדון, אנטוורפן, וכן קהילה קטנה בצור הדסה. בשנים הראשונות להנהגתו חנך את בית הכנסת הגדול 'תפארת ישראל', שעוצב על פי בית הכנסת 'תפארת ישראל' שהיה בעיר העתיקה.
הרב ברייאר עורך טיש מדי שבת מברכים, בימי הילולה של אבותיו ובחגים. נוהג לומר דברי תורה ארוכים בכל טיש. חלק מדברי תורתו יצאו לאור בקבצים ובספרים בשם "אמרי קודש", ומדי שבוע מודפסים דברי תורה שלו על פרשת שבוע בעלון בשם פניני קודש.
האדמו"ר אחראי על קופת "מעות ארץ ישראל".
מדי שנה, בל"ג בעומר, מדליק את ההדלקה המרכזית בציון רשב"י בהר מירון בהשתתפות רבבות. הוא ירש זכות זו מסבו, שקיבלה בירושה מרבי ישראל מרוז'ין, שקנה אותה מזקני צפת הספרדים.
מתגורר בשכונת מקור ברוך בירושלים. אשתו עוסקת בייעוץ רפואי, בפרט לסובלים מאנורקסיה במגזר החרדי.
ילדיו

לרב ברייאר עשרה ילדים. בהם:
בנו הרב יוסף ברייאר, נשוי לבת הרב יעקב שרייבר, מחשובי חסידי באיאן.
בתו חיה, נשואה לרב זלמן לייב, רב קהילה בשיקגו, בן רבי יהושע השיל אייכנשטיין מזידיטשוב בשיקגו.
בנו הרב מרדכי שלמה ברייאר, משמש כרב הקהילה בארצות הברית, נשוי לבת הרב ישראל אליעזר אדלר האדמו"ר מדז'יקוב-ויז'ניץ.
בתו חוה שרה ברכה, נשואה לפנחס, בן הרב אשר חיים שטרנבוך, רב בית מדרש באנטוורפן (בנו של הרב אליהו שטרנבוך).
בנו הרב אברהם יהושע העשיל ברייאר, נשוי לבת הרב אליעזר ארנסטר, רב קהילת "מאור-חיים" ויז'ניץ בצפת.
בתו טובה עטיל, נשואה למאיר, בן רבי שמואל יצחק בורנשטיין האדמו"ר מסוכטשוב.
בנו הרב יצחק מאיר ברייאר, נשוי לבת הרב חיים מיכאל ביברפלד, אב"ד טשורטקוב בלונדון.
בנו הרב ישראל ברייאר, נשוי למאטיל מרים חנה, בת הרב חיים ואגשל.
לקריאה נוספת

אריה ארליך, ירוחם לנדסמן, עד שנגלה עליהם (כתבת פרופיל), משפחה גיליון 1099, פסח תשע"ג.
הערות שוליים

↑  כיכר השבת, ‏עולם החסידות בארץ ישראל • פרק ב': החצרות הבינוניות, באתר כיכר השבת, 23 באפריל 2019
↑  כ"ק האדמו"ר מבויאן פתח את אירועי מירון בהדלקה המרכזית, באתר כיכר השבת.
| --- | --- |
בקרת זהויות :  NLI: 987007305597605171  ISNI: 0000 0000 6855 3390  VIAF: 97193107   WorldCat (עם VIAF): 97193107 
ישיבת מועצת גדולי התורה של אגודת ישראל, ה'תשע"ג. הרב ברייאר נראה יושב שני משמאל
הדלקת האדמו"ר מבויאן נחום דב ברייאר בליל הילולת רבי שמעון בר יוחאי ה'תשפ"א
נייט רוס

| --- | --- |

נייט רוס
 לידה:  26 בפברואר 1982 (בן 42) איווה סיטי, איווה, ארצות הברית
 שם לידה:  נתניאל ג'וסף רוס
 מוקד פעילות:  ארצות הברית 
 תקופת הפעילות:  מ-2000
 מקום לימודים:  Deer Valley High School 
 סוגה:  אינדי פופ, אינדי רוק, רוק אלטרנטיבי
 סוג קול:  בריטון 
 שפה מועדפת:  אנגלית 
 חברת תקליטים:  Fueled by Ramen
 nateruess.com
 פרופיל ב-IMDb
 
נתניאל ג'וסף "נייט" רוס (באנגלית: Nathaniel Joseph "Nate" Ruess; נולד ב-26 בפברואר 1982) הוא זמר וכותב שירים אמריקאי מאריזונה. רוס היה זמר בלהקה "הפורמט" בין השנים 2008-2001, וכיום הוא הסולן של להקת פאן.
ביוגרפיה

רוס נולד ב-26 בפברואר 1982 באיווה סיטי שבאיווה שבארצות הברית. לרוס אחות גדולה. בשנת 1986 עברה משפחתו לגור באריזונה בשל התקפים חוזרים של דלקת ריאות בה חלה רוס כשהיה צעיר. תקופה זו מוזכרת בשיר "The Gambler" מאלבום הבכורה של הלהקה פאן.
רוס למד בתיכון "Deer Valley High School" וסיים את לימודיו בשנת 2000. במהלך לימודיו בתיכון זה הצטרף רוס ללהקה "Nevergonnascore", ובסביבות שנת 1998 השתתף במיני אלבום של הלהקה, "The Byron Sessions". בריאיון עם המגזין American Songwriter סיפר רוס על תחילת דרכו כזמר: "אני לא אחד שלוקח שיעורים, לכן החלטתי שהדרך היחידה בה אלמד לשיר תהיה להיכנס למכונית, לשים שיר מכל סוג של אמן שקשה לחקות, חזק ככל האפשר, ולנסות לשיר אותו כפי שצריך". בזמן שניסה להתחיל את הקריירה המוזיקלית שלו, עבד רוס במשרד עורכי דין.
ביוגרפיה > 2001–2008: הפורמט

בשנת 2001, כשהיה רוס בן 19, הוא הקים יחד עם חברו סאם מינס את להקת "הפורמט". להקה זו הייתה הניסיון הראשון של רוס לגייס התעניינות נרחבת.
בשנת 2002 הוציאה הלהקה מיני אלבום בשם "EP". האלבום יצר התעניינות מקומית והוביל את הלהקה לחתום בחברת התקליטים "אלקטרה רקורדס". ב-21 באוקטובר 2003 הוציאה הלהקה את אלבום האולפן הראשון שלה, Interventions + Lullabies. האלבום יצר התעניינות רבה יותר וקהל המעריצים של הלהקה התחיל לגדול.
באפריל 2005 הוציאה הלהקה את המיני אלבום השני שלה, "Snails", תחת חברת התקליטים "אטלנטיק רקורדס". בזמן שהלהקה עבדה על אלבומה השני, "Dog Problems", נזרקה הלהקה מחברת ההקלטות והקימה חברה משלה בשם "The Vanity Label" והוציאה את האלבום ב-11 ביוני 2006.
ב-4 בפברואר 2008 הודיע רוס דרך בלוג הלהקה שהם לא יוציאו אלבום נוסף.
ביוגרפיה > 2008–2014: פאן

לאחר פירוק הפורמט, רוס יצר קשר עם ג'ק אנטונוף, מ-"Steel Train", ועם אנדרו דוסט, מלהקת "Anathallo", במטרה להקים להקה חדשה בשם "פאן".
האלבום הראשון של הלהקה, Aim and Ignite, יצא לאור ב-25 באוגוסט 2009. אף על פי שהאלבום קיבל ביקורות חיוביות, הוא לא זכה להצלחה רבה ודורג במקום ה-71 במצעד האלבומים בילבורד 200.
ב-4 באפריל 2010 חתמה הלהקה תחת חברת ההקלטות "Fueled by Ramen".
האלבום השני של הלהקה, Some Nights, יצא לאור ב-21 בפברואר 2012. הסינגל הראשון מהאלבום, We Are Young, יצא לאור ב-20 בספטמבר 2011 וזכה להצלחה רבה. השיר דורג בפסגות מצעדים רבים ביניהם מצעד הסינגלים האמריקאי בילבורד הוט 100. בהמשך זכה האלבום להצלחה רבה בכל העולם ומכר מאות אלפי עותקים. הסינגל השני מהאלבום, Some Nights, זכה גם הוא להצלחה והגיע למקום השלישי במצעד הסינגלים בילבורד הוט 100.
ב-10 בפברואר 2013 זכתה הלהקה בשני פרסי גראמי.
רוס השתתף בשיר "Only Love" מהאלבום השני של אנטוני גריין, "Beautiful Things"; בשיר "Just Give Me a Reason" מהאלבום "The Truth About Love" של פינק; ובשיר "Headlights", מאלבומו השמיני של אמינם, The Marshall Mathers LP 2. רוס גם השתתף בכתיבת השירים "Die Young" מאלבומה השני של קשה, Warrior, ו-"Goodness Gracious" של אלי גולדינג.
ביוגרפיה > 2015–הווה: קריירת סולו

ב-5 בפברואר 2015 הודיעו חברי הלהקה כי הם לא עובדים כרגע על אלבום חדש יחד, ובמקום זאת כל אחד מהם עובד כרגע על פרויקט עצמאי.
ב-6 באפריל 2015 הודיע רוס כי אלבום הבכורה שלו כזמר עצמאי יקרא Grand Romantic. האלבום יצא לאור ב-16 ביוני באותה השנה. הסינגל הראשון מהאלבום, "Nothing Without Love", יצא לאור ב-23 בפברואר 2015.
הסינגל השני מהאלבום "AhHa" יצא לאור ב-27 באפריל 2015.
הסינגל השלישי מהאלבום,"Great big storm", יצא לאור ב-11 במאי 2015.
במרץ 2015 קיבל רוס תפקיד של שופט בתוכנית האמריקאית "The Voice".
דיסקוגרפיה > הפורמט

2003: Interventions + Lullabies
2006: Dog Problems
דיסקוגרפיה > פאן.

2009: Aim and Ignite
2012: Some Nights
דיסקוגרפיה > אלבומי סולו

2015: Grand Romantic
הערות שוליים

↑  fun. having fun at the top ב-7 באפריל 2012
↑  fun.: Everyday Anthems, פורסם באתר המגזין "American Songwriter" ב-28 ביוני 2012
↑  Interview & Show Preview: fun. @ Showbox SoDo Friday, 6/24
↑  נייט רוס, Important, פורסם באתר להקת הפורמט ב-4 בפברואר 2008
↑  Best New Artist Winner At The 55th Annual GRAMMY Awards פורסם באתר www.grammy.com ב-12 בפברואר 2012
↑  MMLP2 TRACKLISTING
↑  Ellie Goulding and fun.'s Nate Ruess Drop Tropi-Pop Gem 'Goodness Gracious' ב-23 באוגוסט 2013
↑  A MESSAGE FROM NATE, JACK & ANDREW, פורסם באתר הרשמי של הלהקה בפברואר 2015
↑  fun.’s Nate Ruess Announces Debut Solo Album ‘Grand Romantic’
| פאן |
| --- | --- | --- |
| נייט רוס • אנדרו דוסט • ג'ק אנטונוף דיסקוגרפיה של פאן | נייט רוס • אנדרו דוסט • ג'ק אנטונוף דיסקוגרפיה של פאן |  |
| אלבומים | Aim and Ignite • Some Nights |  |
| אלבומי הופעה | Fun. Live At Fingerprints • iTunes Session • Before Shane Went To Bangkok: Live in The USA |  |
| מסעי הופעות | Most Nights Tour |  |
| סינגלים | At Least I'm Not as Sad (As I Used to Be) • All the Pretty Girls • Walking the Dog We Are Young • Some Nights • Carry On • Why Am I the One • Sight of the Sun |  |
| --- | --- |
בקרת זהויות :  NLI: 987007401205305171  BnF: cb166878713 (data)  GND: 1073708470  ISNI: 0000 0004 0669 7646  LCCN: no2013053856  MusicBrainz: a049a513-f794-4b8d-8c3a-f106cfd22841  NKC: xx0214308  VIAF: 301580920   WorldCat (עם VIAF): 301580920 
להקת "הפורמט", 2007
רוס מופיע בשנת 2010
ניקנור זאבאלטה

| --- | --- |

 לידה:  7 בינואר 1907 סן סבסטיאן, ספרד 
 פטירה:  1 באפריל 1993 (בגיל 86) סן חואן, פוארטו ריקו, ארצות הברית 
 שם לידה:  Nicanor Zabaleta Zala 
 מקום קבורה:  בית הקברות פולואה 
 מוקד פעילות:  ספרד 
 מקום לימודים:  הקונסרבטוריון המלכותי של מדריד 
 סוגה:  מוזיקה קלאסית 
 שפה מועדפת:  ספרדית 
 כלי נגינה:  נבל 
 פרסים והוקרה:  פרס המוזיקה הלאומי (1983)  מדליית הזהב על הצטיינות באמנות יפה (ספרד) (1981)  מדליית הזהב על הצטיינות בעבודה (1967)  הצלב הגדול של מסדר אלפונסו העשירי החכם (1964)  הצלב הגדול של מסדר המופת האזרחי (1968) 
 
ניקנור זאבאלטה (בספרדית: Nicanor Zabaleta‏; 7 בינואר 1907 – 31 במרץ 1993) היה נבלאי ספרדי, מהנבלאים הידועים במאה ה-20.